Salacgrīvas Mākslas skolas interešu izglītības programma mākslā-

*Ievads Vizuāli plastiskajā mākslā*

**Mērķis:** sekmēt audzēkņu pirmo prasmju un iemaņu apguvi vizuāli plastiskajā mākslā, veicinot radošas un intelektuāli izglītotas personas veidošanos, kam radošā darbība ir viens no veidiem, kā izprast sevi un pasauli.

**Uzdevumi:**

1) veicināt bērnu attīstību paplašinot redzesloku;

2) attīstīt bērnu prasmes un iemaņas zīmēšanā, gleznošanā un veidošanā pētot, eksperimentējot un atklājot dažādas vizuālās mākslas tehnikas un paņēmienus;

3) radīt vizuālās mākslas darbus skolas rīkotajām izstādēm un novada, valsts un starptautiski rīkotajiem konkursiem;

4) attīstīt spēju strādāt patstāvīgi un mācīties pieņemt lēmumus savu ideju īstenošanai;

5) veidot piederības sajūtu Latvijai, iepazīstot nacionālās, dabas un kultūrvēsturiskās vērtības.

Nodarbības tiek organizētas atbilstoši izglītojamā vecumposmiem:

* bērnudārza bērniem
* vispārizglītojošās skolas 1. klases izglītojamajiem

Beidzot interešu izglītības programmu, audzēkņi saņem apliecību un mācības var turpināt Salacgrīvas Mākslas skolas profesionālās ievirzes programmā bez iestājpārbaudījumiem.